
        REPUBLIKA HRVATSKA
Općinski prekršajni sud u Zagrebu
      Zagreb, Avenija Dubrovnik 8 

Poslovni broj: Pp-11237/2026-8

						 Antoine d.o.o. za turizam i ugostiteljstvo
Obala kralja Tomislava 9
21300 Makarska
								
Predmet: ispravak poziva 

	Poštovani,

	Ovim putem Vas obavještavamo da je u pozivu na ročište u gornjem predmetu, koji Vam je putem e-komunikacije upućen 3. studenog 2026., omaškom kao datum ročišta naznačen 23. prosinca 2026. u 13:00 sati. Ispravan datum održavanja ročišta je 23. studenog 2026. u 13:00 sati. Ispravljeni poziv šaljemo Vam u prilogu.

	S poštovanjem, 

OPĆINSKI PREKRŠAJNI SUD U ZAGREBU
3. studenog 2026.
																				                 Sutkinja
Katarina Jurišić

Prilog: poziv











REPUBLIKA HRVATSKA
Općinski prekršajni sud u Zagrebu
Avenija Dubrovnik 8
10020 Zagreb
Poslovni broj: Pp-11237/2026
Okrivljenika pravna osoba: Antoine d.o.o.
Okrivljena odgovorna osoba: Ante Ćaleta
Prekršaj iz članka 296. stavka 1. točke 16 i stavka 2.
Zakona o autorskom pravu i srodnim pravima 

	ŽURNI POSTUPAK



POZIV OKRIVLJENOJ PRAVNOJ OSOBI

Pozivamo vas da pisanim putem imenujete svog predstavnika i dostavite dokaze da je ta osoba, sukladno članku 114. stavku 7. Prekršajnog zakona („Narodne novine” broj 107/07, 39/13, 157/13, 110/15, 70/17, 118/18 i 114/22), ovlaštena zastupati okrivljenu pravnu osobu, najkasnije do početka ročišta.
Pozivamo okrivljenu pravnu osobu Antoine d.o.o. za turizam i ugostiteljstvo da 23. studenog 2026. u 13:00 sati pristupi ovo sudu na adresu Avenija Dubrovnik 8, Zagreb, soba 125, radi ispitivanja svjedoka. 

UPOZORENJE:
	Okrivljena pravna osoba je dužna do pravomoćnog dovršetka postupka, kao i do dovršetka postupka izvršenja odluke o prekršaju, odmah izvijestiti sud o promjeni adrese ili namjeri da promijeni sjedište. Ako tako ne postupi, sud će poziv ili odluku koju okrivljeniku ne može dostaviti zbog neprijavljivanja promjene adrese ili zbog očitog izbjegavanja primitka istih istaknuti na oglasnu ploču suda te će se protekom osmog dana od stavljanja na oglasnu ploču dostava smatrati uredno obavljenom (članak 145. stavak 5. Prekršajnog zakona).
	Imenovani predstavnik je dužan osobno pristupiti ispitivanju. Ako se ne odazove pozivu i ne opravda izostanak ili ako bude očito izbjegavao primitak poziva, sud će izdati dovedbeni nalog (članak 129. stavak 1. i 6. Prekršajnog zakona), s tim da je predstavnik dužan snositi troškove svojeg dovođenja i odgode ročišta (članak 139. stavak 1. Prekršajnog zakona).
	Ako se okrivljena pravna osoba ne odazove pozivu, a njezina nazočnost i ispitivanje nisu potrebni i ne utječu na zakonito i pravilno donošenje presude, postupak će se provesti i donijeti presuda bez njene nazočnosti (članak 128. stavak 7. i članak 167. stavak 3. Prekršajnog zakona).
	Okrivljena pravna osoba može sudu dostaviti i pisanu obranu.

U Zagrebu, 3. studenog 2026.

					
 Sudac
         							 Katarina Jurišić

